Uli Stein
Uli Stein (Hamburg, 1954. október 23. –) világbajnoki ezüstérmes nyugatnémet válogatott német labdarúgó, kapus, edző.

Pályafutása

Klubcsapatban
Az FC Nienburg csapatában kezdte a labdarúgást. 1973 és 1976 között az 1. FC Wunstorf játékosa volt. Profi pályafutása 1976-ban kezdődött, mikor az Arminia Bielefeld szerződtette. 1980 és 1987 között a Hamburger SV kapusa volt. A hamburgi csapattal 2 bajnoki címet egy nyugatnémet kupa-győzelmet szerzett és tagja volt az 1982–83-as BEK győztes együttesnek. 1987 és 1994 között az Eintracht Frankfurt labdarúgója volt és tagja volt az 1988-as nyugatnémet kupa-győztes csapatnak, amely a Nyugat-Berlinben 1–0-ra győzte le a VfL Bochum csapatát Détári Lajos szabadrúgásgóljával. Az 1994–95-ös szezonban ismét a Hamburger SV, majd 1995 és 1997 között újra az Arminia Bielefeld együtteseiben szerepelt. A profi labdarúgástól ekkor vonult vissza, de ezt követően is pályára lépett még egy-egy mérkőzésen a VfL 1945 Pinneberg, a Kickers Emden és a VfB Fichte Bielefeld csapataiban 1999 és 2004 között.

A válogatottban 
1976 és 1978 között öt alkalommal szerepelt a nyugatnémet amatőr válogatottban. 1981-ben kétszeres B- válogatott. 1983 és 1986 között hat alkalommal szerepelt a nyugatnémet válogatottban. Tagja volt az 1986-os világbajnoki ezüstérmes csapatnak Mexikóban, de pályára nem lépett.

Edzőként
1994-ben az 1. FC Langen, 2000–01-ben a TuS Celle FC edzője volt. 2007-től Berti Vogts mellett kapusedzőként dolgozott. 2007–08-ban a nigériai válogatottnál, majd 2009 és 2014 között az azer válogatottnál.

Sikerei, díjai 

 NSZK
 Világbajnokság
 ezüstérmes: 1986, Mexikó
 Hamburger SV
 Nyugatnémet bajnokság (Bundesliga)
 bajnok: 1981–82, 1982–83
 2.: 1980–81, 1983–84, 1986–87
 Nyugatnémet kupa (DFB Pokal)
 győztes: 1987
 Bajnokcsapatok Európa-kupája (BEK)
 győztes: 1982–83
 döntős: 1979–80
 UEFA-kupa
 döntős: 1981–82
 UEFA-szuperkupa
 döntős: 1983
 Interkontinentális kupa
 döntős: 1983
 Eintracht Frankfurt
 Nyugatnémet kupa (DFB Pokal)
 győztes: 1988

Források 
 

 

1954-ben született személyek
Német labdarúgók
Labdarúgókapusok
Az Arminia Bielefeld labdarúgói
A Hamburger SV labdarúgói
Az Eintracht Frankfurt labdarúgói
Az 1986-os világbajnokság labdarúgói
Német labdarúgóedzők
Élő személyek
BEK-győztes labdarúgók